E-tol-man bedank by Sanral | Maroela Media
E-tol-man bedank by Sanral
Alex van Niekerk, projekbestuurder vir tolpaaie en verkeer van die Suid-Afrikaanse Nasionale Padagentskap (Sanral), het bedank.
Die padagentskap het gesê Van Niekerk se bedanking tree van 28 Februarie 2020 in werking. Sy opvolger of waarnemende bestuurder sal daarna aangekondig word.
Van Niekerk het in 1998 as projekbestuurder by Sanral aangesluit. “Hy het sedertdien gehelp met verkeerbestuur, ŉ bydrae gelewer om Sanral se afdeling vir tolpaaie op die been te bring en strategiese vennootskappe in die plaaslike en SAOG-padkonstruksiebedryf aangegaan,” het Sanral in ŉ verklaring gesê.
Hy was die afgelope 14 jaar verantwoordelik vir die Gautengse hoofwegverbeteringsprojek (GFIP) en het “hard gewerk” om die bedrywighede van Sanral se e-toleenheid te verbeter en te stabiliseer.
“Ondanks moeilike tye vir GFIP het Van Niekerk toegewyd gebly tot regeringsbeleid en sy verpligtinge tot die beste van sy vermoë nagekom.”
Rokers nie hiér welkom nie
SANRAL verloor hier verseker een van sy beste en hardwerkendste lede. Om nie te praat van die kennis wat hier verloor word nie. ‘n Groot man gaan daar…
So is alles afgetakel deur die anc
Artikel vergelyk met ń begrafnisbrief
Het die man die lig gesien? Het hy ‘n Damaskus oomblik gehad. Het hy gesien wat hy aan die land en sy mense en die ekonomie gedoen het? Lyk my hy het besluit dat hy nou genoeg skade gedoen het met -e-tol en nou gaan hy bedank. Kry ‘n SEB persoon in wat dit so opfoeter dat e-tol ‘n totale ramp is en gladnie meer werk nie en dan MOET hulle dit skraap.
Breek die E-tol staal strukture af….vat dit scrapyard toe…belê die geld en maak vir die volgende 100 jaar die paaie reg net met die rente.